**PRODAJNA POGODBA**

ki jo skleneta

**1. MESTNA OBČINA VELENJE**, Titov trg 1, Velenje, ki jo zastopa župan Peter Dermol,

Matična številka: 5884268000

ID za DDV: SI49082884

Podračun EZR MOV št: SI56 0133 3010 0018 411

(v nadaljevanju: prodajalec)

in

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka / EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV / Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: kupec)

**UVODNE UGOTOVITVE**

1. **člen**

Pogodbeni stranki uvodoma kot nesporno ugotavljata, da:

* je prodajalec lastnik nepremičnin z ID znakom parcela 964 1732/19, parcela 964 772/6, parcela 964 786/7 in parcela 964 651/3, v skupni velikosti 2.194 m2, ki v naravi predstavljajo travnik (v nadaljevanju: predmetne nepremičnine);
* je Svet Mestne občine Velenje sprejel Sklep o določitvi kvot za sklepanje pravnih poslov ravnanja z nepremičnim premoženjem izven veljavnega načrta ravnanja z nepremičnim premoženjem za leto 2024 (Uradni vestnik Mo Velenje, št. 23/23);
* je prodajalec zavezan k spoštovanju Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR in 131/2023-ZORZFS) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18; USPDSLS) ter je v skladu z ZSPDSLS-1 in USPSLS izvedel javni razpis za prodajo nepremičnin z javnim zbiranjem ponudb, ki je bil objavljen na spletni strani prodajalca;
* je kupec s prijavo na javni razpis in z izborom kupca kot najugodnejšega ponudnika, sprejel pogoje prodaje, navedene v javnem razpisu;
* kupec in prodajalec s sklenitvijo te pogodbe in z doseženim soglasjem volj zasledujeta skupen interes, da prodajalec proda in prepusti v posest in last nepremičnine z ID znakom parcela 964 1732/19, parcela 964 772/6, parcela 964 786/7 in parcela 964 651/3, v skupni velikosti 2.194 m2;
* iz potrdila o lokacijski informaciji št. 4780-0045/2024 z dne 20. 6. 2024 izhaja, da nepremičnine ležijo na območju, ki ga urejata Odlok o Občinskem prostorskem načrtu Mestne občine Velenje (Uradni vestnik Mo Velenje, št. 2/20 in 7/20) in Odlok o občinskem podrobnem prostorskem načrtu Stara vas - zahod (Tehnološki park Velenje) (Uradni vestnik, št. 06/12, 20/12, 07/17, 72/13-DPN) ter da imajo nepremičnine status stavbnega zemljišča, v enoti urejanja prostora VE1/044, podrobnejša namenska raba: IG – gospodarska cona. Vrsta varovanja oziroma omejitve:
  + varovalni pas vodovoda: primarno omrežje (parc. št. 651/3 (del), 786/7 (del))
  + varovalni pas vodovoda: sekundarno omrežje (parc. št. 651/3 (del), 772/6 (del))
  + varovalni pas kanalizacije: fekalni vod (parc. št. 651/3 (del), 772/6 (del))
  + varovalni pas kanalizacije: meteorni vod (parc. št. 651/3 (del), 772/6 (del))
  + varovalni pas komunikacij: trasa (parc. št. 786/7 (del))
  + varovalni pas vodovoda: primarno omrežje - 1,5 m
  + varovalni pas vodovoda: sekundarno omrežje - 1,5 m
  + varovalni pas kanalizacije: fekalni vod - 1,5 m
  + varovalni pas kanalizacije: meteorni vod - 1,5 m
  + varovalni pas komunikacij: trasa - 1,5 m
  + erozijsko območje: opozorilno območje - običajni zaščitni ukrepi (parc. št. 651/3, 772/6, 786/7, 1732/19)
  + varovalni pas vodovoda: primarno omrežje (parc. št. 651/3 (del), 786/7 (del))
  + varovalni pas vodovoda: sekundarno omrežje (parc. št. 651/3 (del), 772/6 (del))
  + varovalni pas kanalizacije: fekalni vod (parc. št. 651/3 (del), 772/6 (del))
  + varovalni pas kanalizacije: meteorni vod (parc. št. 651/3 (del), 772/6 (del))
  + varovalni pas komunikacij: trasa (parc. št. 786/7 (del).

**PREDMET POGODBE**

1. **člen**

Prodajalec proda, kupec pa kupi in sprejme v last in posest nepremičnine z ID znakom parcela 964 1732/19, parcela 964 772/6, parcela 964 786/7 in parcela 964 651/3, z dnem notarske overitve.

**KUPNINA**

1. **člen**

Kupnina za predmetne nepremičnine znaša \_\_\_\_\_\_\_\_\_\_\_\_\_\_ EUR/m2 brez davka, kar za površino v izmeri 2.194 m2 znaša \_\_\_\_\_\_\_\_\_\_\_\_\_\_\_\_ EUR.

Znesek 22% DDV znaša …………………………… EUR.

Celotna kupnina skupaj z DDV znaša …………………….. EUR.

Od celotne kupnine ……………….…… EUR se odšteje varščina v višini 13.400,00 EUR, ki jo je plačal kupec dne …………………., tako da znaša obveznost kupca za plačilo kupnine ………...…………. EUR.

Kupec je dolžan poravnati celotno kupnino v roku 15 dni od izstavitve računa na podračun EZR MOV, št: SI56 0133 3010 0018 411 pri Banki Slovenije. V kolikor je kupec v zamudi s plačilom kupnine, se zaračunavajo zakonske zamudne obresti.

Stroške v zvezi s sklenitvijo in izpolnitvijo te pogodbe, in sicer strošek notarske overitve pogodbe, strošek zemljiškoknjižnega vpisa ter morebitne druge stroške, nastale v zvezi s to pogodbo, plača kupec.

**IZROČITEV NEPREMIČNINE**

1. **člen**

Po plačilu celotne kupnine bo prodajalec kupcu izdal brezpogojno zemljiškoknjižno dovolilo, ki bo sposobno za vpis lastninske pravice na predmetnih nepremičninah, v korist kupca.

Kupec izjavlja, da si je predmetne nepremičnine ogledal in mu je znano stvarno stanje, zato jih kupuje po načelu »videno-kupljeno«.

Pogodbeni stranki sta soglasni, da je kupec po plačilu celotne kupnine upravičen samostojno vložiti zemljiškoknjižni predlog za vpis lastninske pravice na predmetni nepremičnini.

**SLUŽNOSTNA PRAVICA**

1. **člen**

Kupec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izrecno in brezpogojno dovoljuje, da se vknjižijo služnostne pravice hoje, in sicer:

* + na nepremičnini ID znak parcela 964 786/7 se vknjiži služnostna pravica vožnje, vzdrževanje in uporabo toplovoda in vodovoda,
  + na nepremičnini z ID oznako parcele 964 651/3 se vknjiži služnostna pravica hoje, vožnje, vzdrževanje in uporabo vodovoda in
  + na nepremičnini z ID oznako parcele 964 1732/19 se vknjiži služnostna pravica za namen hoje, vožnje, vzdrževanje in uporabo toplovoda,

vse v korist in ime

**MESTNA OBČINA VELENJE, Titov trg 1, Velenje, matična številka: 5884268000.**

Pogodbeni stranki sta sporazumni, da se služnostne pravice iz prejšnjega odstavka tega člena podeljujejo neodplačno. Stroške notarske overitve kupca na tej pogodbi krije kupec, prodajalec pa je na svoje stroške upravičen samostojno vložiti zemljiškoknjižni predlog za vknjižbo.

**KONČNE DOLOČBE**

1. **člen**

Odgovorna oseba pri prodajalcu je Branka Gradišnik, skrbnik pogodbe pri prodajalcu je Bojan Lipnik.

1. **člen**

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora. V kolikor to ne bo mogoče, je za reševanje sporov pristojno stvarno in krajevno pristojno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

Pogodba je nična, v kolikor kdo v imenu ali na račun kupca, predstavniku ali posredniku prodajalca obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je prodajalcu povzročena škoda ali je omogočena pridobitev nedovoljene koristi predstavniku prodajalca, posredniku prodajalca, kupcu ali njegovemu predstavniku, zastopniku ali posredniku.

1. **člen**

Vse spremembe in dopolnitve te pogodbe morajo biti sklenjene v pisni obliki, ker so v nasprotnem primeru brez vsakega pravnega učinka.

1. **člen**

Ta pogodba je sestavljena v dveh (2) enakih izvodih, od katerih prejme vsaka pogodbena stranka en (1) podpisan izvod, od katerih je kupčev izvod namenjen postopkovni izvedbi te pogodbe.

Ta pogodba je sklenjena in začne veljati, ko jo podpišeta obe pogodbeni stranki.

V \_\_\_\_\_\_\_\_\_\_, dne \_\_\_\_\_\_\_\_\_\_\_ V Velenju, dne \_\_\_\_\_\_\_\_\_\_\_\_\_

Številka: 4780-0044/2023-318

**KUPEC**  **PRODAJALEC**

…………………… MESTNA OBČINA VELENJE

Peter DERMOL, župan